钦定古今图书集成/明伦汇编/氏族典/第149卷 > 孙需
## 钦定古今图书集成/明伦汇编/氏族典/第149卷 > 孙需

按《明外史孙原贞传》：“原贞孙需，字孚吉，成化八年进
士。为常州府推官，疑狱立剖。擢南京御史。劾僧继晓
忤旨，予杖，出为四川副使。弘治中，累官右副都御史，
巡抚河南，改抚陕西，用杨一清代需，还以故官抚治
郧阳。正德二年，召为南京兵部右侍郎，就擢礼部尚
书。刘瑾恶需，勒令致仕。瑾既诛，乃起为南京工部尚”
书，就改刑、吏二部。十三年引年乞休，赐敕乘传去。嘉
靖初卒。谥《清简》。